ม้าเหล็กขยี้ปิกอัพ แม่-ลูกดับคาซาก
พ่อเป็นคนขับ ข้ามรางรถไฟ ไม่มีเครื่องกั้น,เกิดอุบัติเหตุสยองขบวนรถดีเซลรางพุ่งชนรถกระบะดับ 2 ศพ เหตุเกิดขณะชาวไร่ขับรถพาภรรยากับลูกสาวออกไปดูไร่มันสำปะหลังแล่นข้ามทางรถไฟไม่ทันระวัง ตัดหน้าขบวนรถไฟ ถูกพุ่งชนลากครูดไปพลิกตะแคงตกข้างทางพังแหลก ภรรยากับลูกสาวร่างเละดับสยองคารถ ส่วนคนขับบาดเจ็บสาหัสถูกหามส่ง รพ.,เหตุสลดใจขบวนรถดีเซลรางพุ่งชนรถกระบะขับแล่นตัดหน้ากระชั้นชิด สองแม่ลูกร่างเละดับสยองคารถ 2 ศพ เกิดขึ้นเมื่อเวลา 09.30 น. วันที่ 16 มิ.ย. ร.ต.ท.ภัทรพงษ์ อารีย์วงษ์ รอง สว.(สอบสวน) สภ.ม่วงค่อม อ.ชัยบาดาล จ.ลพบุรี รับแจ้งเหตุรถไฟชนรถกระบะ มีผู้เสียชีวิตและบาดเจ็บหลายคน ที่ถนนข้ามทางรถไฟ หมู่ 5 ต.ม่วงค่อม อ.ชัยบาดาล จึงนำกำลังพร้อมเจ้าหน้าที่กู้ภัยพงศ์ไล้ 16 รุดไปตรวจสอบ,พบรถกระบะยี่ห้อนิสสัน รุ่นบิ๊กเอ็ม สีเขียว ทะเบียน บง 8214 ลพบุรี ในสภาพถูกชนพลิกตะแคงในป่าละเมาะข้างทาง ห่างจากจุดที่ชนประมาณ 50 เมตร ภายในรถพบศพนางละออ พันธุ อายุ 60 ปี และศพ น.ส.อัมประภาพรรณ พันธุ อายุ 30 ปี ลูกสาว บ้านอยู่หมู่ 3 ต.ห้วยหิน อ.ชัยบาดาล เสียชีวิตคารถ 2 ศพ สภาพศพทั้งคู่มีบาดแผลฉกรรจ์ตามร่างกายหลายแห่ง นอกจากนี้พบร่างผู้บาดเจ็บ 1 คน ชื่อนายสมพงษ์ พันธุ อายุ 68 ปี เป็นสามีของนางละออ และบิดาของ น.ส.อัมประภาพรรณ มีบาดแผลตามร่างกายหลายแห่งอาการสาหัส นำส่งโรงพยาบาลชัยบาดาล ส่วนรถไฟที่ชนเป็นรถดีเซลรางขบวนที่ 440 บัวใหญ่-แก่งคอย มีนายศราวุธ อุ่นสุข เป็น พขร.,จากการสอบสวนทราบว่า ก่อนเกิดเหตุ นายสมพงษ์ขับรถกระบะออกจากบ้านพานางละออ ภรรยา และ น.ส.อัมประภาพรรณ ลูกสาว ออกไปดูไร่มันสำปะหลัง พอรถแล่นมาถึงจุดที่เกิดเหตุ เป็นถนนตัดทางรถไฟ ไม่มีเครื่องกั้น นายสมพงษ์ได้ขับรถข้ามทางรถไฟ ไม่ทันสังเกตว่ามีขบวนรถดีเซลจำนวน 2 ตู้ แล่นผ่านมาพอดี ทำให้ถูกรถดีเซลรางขบวนดังกล่าวพุ่งชนอย่างจัง ลากครูดไปพลิกตะแคงตกลงไปข้างทาง เป็นเหตุให้นางละออกับ น.ส.อัมประภาพรรณ สองแม่ลูกเสียชีวิคคาที่ทั้ง 2 ศพ ส่วนนายสมพงษ์คนขับรถได้รับบาดเจ็บ
เกิดอุบัติเหตุสยองขบวนรถดีเซลรางพุ่งชนรถกระบะดับ 2 ศพ เหตุเกิดขณะชาวไร่ขับรถพาภรรยากับลูกสาวออกไปดูไร่มันสำปะหลังแล่นข้ามทางรถไฟไม่ทันระวัง ตัดหน้าขบวนรถไฟ ถูกพุ่งชนลากครูดไปพลิกตะแคงตกข้างทางพังแหลก
รถไฟชนรถกระบะ,ถนนข้ามทางรถไฟ,ไม่มีเครื่องกั้น,ลพบุรี,ข่าวเหตุ